POZITIA ASEZAT 


Scop : formarea la caine a deprinderii de a lua pozitia asezat la 
comanda data prin voce sau semn si de a ramane in aceasta pozitie 
pana la primirea altei comenzi. 


Comanda: - prin voce : SEZI 


- prin semn: ridicarea mainii stangi intinsa inainte, la 
inaltimea umarului. 


Exercitii: 
Pozitia asezat la comanda prin voce: 


Conducatorul, avand cainele la picior, se intoarce cu fata spre el, 
apuca lesa cu mana dreapta la 10 - 15 cm de zgarda, in mana stanga 
cu palma intinsa o pune pe crupa acestuia, spre coada, pentru a se 
evita apasarea la nivelul rinichilor. Se trage de lesa in sus 
concomitent cu apasarea usoara pe crupa, pana cand animalul va lua 
pozitia asezat, in acelas timp pronuntandu-se comanda SEZI. In 
aceasta pozitie cainele trebuie sa stea 10 -15 secunde, dupa care se va 
porni cu el in mers prin comanda PAS, incurajandu-l prin comanda 
BRAVO. Daca va incerca sa se ridice inainte de primirea comenzii de 
pornire, conducatorul va repeta comanda SEZI apasandu-l usor pe 
crupa. La terminarea exercitiului, cainele trebuie laudat si 
recompensat cu alimente. Treptat, se va trece numai la comanda 
vocala, cainele deprinzandu-se cu exercitiul relativ repede. 


Pozitia asezat cu parasirea cainelui: 


Conducatorul, cu cainele asezat la picior, repeta comanda SEZI - 
STAI, data pe un ton ridicat. Cand acesta a luat pozitia asezat, 
conducatorul face un pas inainte, indepartandu-se 3 - 4 pasi cu fata 
spre caine, pentru a-l supraveghea. Dupa 4 -5 m se opreste, sta 10 - 
15 secunde, dupa care revine la caine. Orice tentativa de parasire a 
locului de catre caine este sanctionata prin repetarea comenzii si 
obligatia de a ramane in pozitia initiala. Pe masurace cainele s-a 
deprins cu aceasta pozitia, conducatorul va mari distanta intre el si 
caine, face miscari laterale, se ascunde dupa ceva, urmarind insa 
reactia cainelui si daca acesta isi modifica pozitia. De retinut este 
faptul ca, de fiecare data, conducatorul se intoarce la caine si nu 
cainele este chemat la el. 


